Samal (Norda Davao)

Samal -  - estas kvinaklasa marborda komponenta urbego en Filipinoj, en Davaa regiono, en la samnoma insulo Samal, en provinco Norda Davao. Samal apartenas al la urbaro de Davao kaj havas 46 distriktojn. Ĝi estas la sola urbo en la lando, kiu ampleksas du tutajn insulojn (insulo Samal kaj la pli malgranda insulo Talikud).

 Geografio 
Samal etendiĝas laŭ la marbordo de la insulo, kontraŭe etendiĝas en insulo Mindanao la regiona ĉefurbo Davao. Montetoj troviĝas en la meza parto de la insulo. Insulo Talikud situas sudokcidente de la ĉefa insulo. Davao troviĝas nur 2 kilometrojn (aere).

 Historio 
En Samal indiĝena popolo vivis, sed fine de la 1840-aj jaroj hispanoj konkeris la insulojn. La hispana regado finiĝis en 1898, poste usonanoj, inter 1942 kaj 1945 la japanoj regis. Dum dominado de la japanoj la filipinoj estis trudlaboristoj. En 1948 estis kreita municipo Samal, tio estas la oficiala fondo de la komunumo. En 1953, respektive en 1966 po unu municipoj estis kreitaj sur la insulo. En 1998 la municipo ricevis la urban statuson laŭ filipina kriterio kune kun la menciitaj municipoj kaj en la fruaj 2010-aj jaroj Samal atingis la internacian statuson urbego (pli granda, ol cent mil). En 2015 politikaj banditoj kaptis eksterlandanon por ostaĝo, sed li liberiĝis.

 Ekonomio 
Samal estas agrikultura produktejo de koproj, mangoj, rizoj, maizoj, legomoj, citrusoj kaj fiŝoj. Gravas ankaŭ la bredado. Tamen la turismo estas la ĉefa enspezofonto pro la senfinaj plaĝoj.

 Trafiko 
Haveno de Samal povas akcepti nur barĝojn, pramojn kaj pasaĝerajn boatojn. En interno de la insulo motorcikloj, tricikloj, aŭtoj kaj busoj trafikas.

 Klimato 
La klimato de Samal estas klasifikita kiel ekvatora klimato. Jare pluvas averaĝe 1297 mm, en ĉiuj monatoj estas precipitaĵoj, tamen inter majo-novembro pluvas pli ofte. La averaĝa jara temperaturo varias inter 23-30 °C. Ne estas grandaj diferencoj inter la monatoj.

 Vidindaĵoj 
 preĝejoj
 3 festivaloj

 Eksteraj ligiloj 
  ()

Kategorio:Urboj de la Filipinoj